Document ID: 32006D0207

ODLOČBA KOMISIJE
z dne 6. marca 2006
o trgovanju z ločenim carinskim območjem Tajvana, Penghuja, Kinmena in Matsuja s snovmi, ki tanjšajo ozonski plašč
(notificirano pod dokumentarno številko C(2006) 424)
(Besedilo velja za EGP)
(2006/207/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 2037/2000 z dne 29. junija 2000 o snoveh, ki tanjšajo ozonski plašč (1), in zlasti člena 14(2) Uredbe,
ob upoštevanju naslednjega:
(1)
Ločeno carinsko območje Tajvana, Penghuja, Kinmena in Matsuja je pomemben trgovinski partner za Skupnost, trgovino in naložbe med navedenim območjem in Skupnostjo pa je treba spodbujati.
(2)
Ločeno carinsko območje Tajvana, Penghuja, Kinmena in Matsuja ni niti pogodbenica Dunajske konvencije o zaščiti ozonskega plašča niti Montrealskega protokola iz leta 1987 o snoveh, ki škodljivo delujejo na ozonski plašč. Toda ločeno carinsko območje Tajvana, Penghuja, Kinmena in Matsuja v celoti spoštuje Montrealski protokol in je v ta namen predložilo podatke Sekretariatu za ozon v okviru Programa Združenih narodov za okolje, kot določa člen 7 Montrealskega protokola.
(3)
Členi 8, 9 ter 11(2) in (3) Uredbe (ES) št. 2037/2000 se zato ne uporabljajo za ločeno carinsko območje Tajvana, Penghuja, Kinmena in Matsuja.
(4)
Ukrepi, predvideni s to odločbo, so v skladu z mnenjem Odbora, ustanovljenega s členom 18(1) Uredbe (ES) št. 2037/2000 -
SPREJELA NASLEDNJO ODLOČBO:
Člen 1
Členi 8, 9 ter 11(2) in (3) Uredbe (ES) št. 2037/2000 se ne uporabljajo za ločeno carinsko območje Tajvana, Penghuja, Kinmena in Matsuja.
Člen 2
Ta odločba je naslovljena na države članice.
V Bruslju, 6. marca 2006

Labels: 3
18
20